Source: http://sport.bacaul.ro/2015/05/10/handbal-juniori-iii-csm-bucuresti-a-castigat-turneul-semifinal-de-la-bacau/
Timestamp: 2019-03-20 11:04:34+00:00

Document:
Handbal, juniori III / CSM București a câștigat turneul semifinal de la Bacău | Sport Bacau
Handbal, juniori III / CSM București a câștigat turneul semifinal de la Bacău
Turneul semifinal 2 – grupa 4, din cadrul campionatului juniorilor III s-a încheiat duminică la prânz, cu partida dintre CSM București și CSS Bacău. Înainte de a vorbi despre acest joc, se impun câteva precizări vizavi de evenimentele de sâmbătă seara. Am constatat cu surprindere că o persoană din cadrul FRH a făcut istericale pe rețelele de socializare și nu numai, utilizând trunchiat conținutul articolului publicat aici. Adică s-a vorbit la nesfârșit de faptul că a venit poliția (chemată de piteșteni, deși spiritele se calmaseră), nu și de cel care a declanșat incidentele, Constantin Oprescu. Am mai aflat azi și că jucătorul argeșean Andrei Din a urcat în tribună înjurând și încercând să lovească un spectator băcăuan. În ultimii ani, Bacăul a organizat mai multe turnee semifinale și finale, însă niciodată n-au existat incidente, până să apară în peisaj părinții din Pitești. Teoretic, Federația Română de handbal ar trebui să ia măsuri împotriva celui care și-a scos echipa de pe teren, dar să nu ne facem iluzii. FRH i-a făcut cadou un turneu semifinal unuia care și-a îndemnat elevii la non-combat, noroc că HC Argeș nu s-a calificat la turneul final, altfel, sigur era clubul organizator.
Revenind la partida de duminică, băcăuanii au evoluat prea crispat, ratând trei aruncări de la 7 metri și nereușind să valorifice supeiorități numerice, chiar și de 6 la 3. În aceste condiții, bucureștenii, cu fiul președintelui FRH pe post de golgeter, au controlat jocul, însă, pe final, n-a lipsit mult ca echipa gazdă să revină și să egaleze. Cele două echipe s-au calificat la turneul final, programat în perioada 3-7 iunie, ale cărui grupe vor fi alcătuite din HC Adrian Petrea Reșița, Potaissa Turda, LPS Suceava și CSS Bacău (gr. A), respectiv CSS Odorhei, Progresul Băilești, CSS Sighișoara și CSM București (gr. B).
Iată casetele tehnice ale partidelor de duminică:
HC ARGEȘ PITEȘTI – LPS CLUJ 26-33 (14-19)
HC ARGEȘ: Adrian Soare, Ionuț Ungurenuș – Vlad Roșescu (11 goluri), Andrei Din (7), Mihai Tudose (2), Marian Motoi (2), Cosmin Chițescu (2), Ionuț Buidan (2), Cătălin Iosif, Florin Jantă, Darius Soare, Adrian Stoiculescu.
LPS CLUJ: Bogdan Șoș, Darius Covaci – Paul Chira (11), Alexandru Iușan (10), Cosmin Duma (6), Paul Duma (3), Mihai Bogdan (2), Daniel Păcală (1), Mihai Cherecheș, Răzvan Boldi, Mark Costin-Sebastian, Bogdan Cipcigan. Mircea Boncuț și Mircea Pârvu.
Aruncări de la 7 metri (transformate): 5 (5) – 0. Minute de eliminare: 4-12. Arbitri: Marian Babău și Alexandru Roibu.
CSM BUCUREȘTI – CSS BACĂU 29-27 (16-10)
CSM BUCUREȘTI: Sebastian Schitu, Eduard Piciorea, Andrei Marica – Aron Dedu (9), Claudiu Mazilescu (7), Laurențiu Chiriceanu (4), Mihai Nica (4), Eric Ursein (3), David Leocă (2), Cosmin Ionescu, Andrei Toma, Vlad Pandelescu, Marius Constantin, Alexandru Moise, Florin Marcu, Călin Dedu. Antrenori: Florin Apostol și Dan Culinovschi.
CSS BACĂU: Răzvan Brînduș, Andrei Farcaș, Andrei Cozma – Eduard Iordachi (7), Ștefan Gherasim (7), Rareș Stănică (5), Răzvan Pușcuță (3), Andrei Stănescu (3), Andrei Totoi (2), Alexandru Șova (1), Ionuț Vamanu, Marius Grădinaru, Călin Nechitoi, Tudor Bibire-Ghenadi, Răzvan Armanu, Ștefan Vîță. Antrenori: Gabriel Armanu și George Călin.
Aruncări de la 7 metri (transformate): 1 (1) – 6 (3). Minute de eliminare: 14-4. Arbitri: Alexandru Constantin și Paul Iacob.
Autor Costin AlexandrescuPublicat pe 10/05/2015 Categorii HANDBAL, Handbal junioriEtichete csm bucuresti, css bacau, handbal bacau, hc arges, lps cluj
2 comentarii la „Handbal, juniori III / CSM București a câștigat turneul semifinal de la Bacău”
10/05/2015 la 2:36 pm
Trebuia sa va aratati si voi frustrarea? CSM cu baiatul presedintelui FRH in teren. Adica fara el voi castigati partida? Sau ei au castigat ca este baiatul lui tata? Nu era simplu sa scrieti: CSM cu Aron DEDU pe post de golgeter …..
Eu zic ca da. Aron este un jucator bun si nu are nevoie de eticheta de gat. In acea echipa mai aveti un MAZILESESCU, NICA, USEIN etc.
10/05/2015 la 6:59 pm
Răutate și superficialitate… Sunt doi de Dedu la CSMB, de aceea am precizat că fiul președintelui FRH e golgeterul (de altfel, un băiat foarte talentat și educat). Nicăieri în articol nu se face nici cea mai mică aluzie că bucureștenii ar fi câștigat prin alte mijloace decât cele sportive.
Precedent Articolul anterior: Avancronică / Știința MD Bacău – Dunărea Călărași (duminică, ora 17)
Următor Articolul următor: Colaps ofensiv / Știința MD Bacău – Dunărea Călărași 23-24 (12-12)

References: CSM 
 CSM 
 CSM 
 CSM 

CSM 

CSM 
 csm 
 CSM 
 CSM 
 CSM